Euroopa Liidu Teataja L 008 , 14/01/2004 Lk 0012 - 0016



Komisjoni otsus, 23. detsember 2003, Serbiast ja Montenegrost kalandustoodete importimise eritingimuste sätestamise kohta (teatavaks tehtud numbri K(2003) 5008 all) (EMPs kohaldatav tekst) (2004/37/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ kalandustoodete tootmise ja turuleviimise tervishoiunõuete kehtestamise kohta, [1] eriti selle artiklit 11, ning arvestades järgmist: (1) Komisjoni nimel on teostatud kontrollkäik Serbiasse ja Montenegrosse, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Eespool nimetatud tingimused ei hõlma Kosovot, nagu seda määratletakse ÜRO Julgeolekunõukogu 10. juuni 1999. aasta resolutsioonis nr 1244, mis allub rahvusvahelisele tsiviilhaldusele, mida teostab ÜRO esindus Kosovos (UNMIK). Seetõttu pole võimalik käesoleva otsusega hõlmata kalandustoodete importi Kosovost. (3) Serbia ja Montenegro õigusaktide nõudeid, mis käsitlevad kalandustoodete tervishoiukontrolli ja -järelevalvet, võib käsitleda samaväärsetena nendega, mis on sätestatud direktiivis 91/493/EMÜ. (4) Eelkõige Montenegro Vabariigi Põllumajandus-, Metsandus- ja Veeressursi Ministeerium (MAFWM) on võimeline tõhusalt kontrollima kehtivate õigusaktide kohaldamist. (5) MAFWM on andnud ametliku kinnituse direktiivi 91/493/EMÜ lisa V peatükis sätestatud looduslike värskete merevee kalandustoodete tervisekontrolli ja järelevalve standardite järgimise kohta ja kõnealuses direktiivis sätestatud nõuetega samaväärsete hügieeninõuete täitmise kohta. (6) On asjakohane kooskõlas direktiiviga 91/493/EMÜ kehtestada üksikasjalikud sätted ühendusse Serbiast ja Montenegrost imporditavate kalandustoodete osas. Kõnealused sätted peaksid sisaldama nõuet, et ühendusse võib lubada importida ainult looduslikke, terveid, värskeid merest pärit kalandustooteid. (7) Samuti on vajalik koostada heakskiidetud ettevõtete, kalatöötlemislaevade ja külmhoonete nimekiri ning nimekiri külmutuslaevadest, mis on varustatud vastavalt nõukogu 16. juuni 1992. aasta direktiivile 92/48/EMÜ, [2] millega sätestatakse teatavate laevade pardale püütud kalandustoodete suhtes kohaldatavad minimaalsed hügieeninõuded kooskõlas direktiivi 91/493/EMÜ artikli 3 lõike 1 punkti a alapunktiga i. Kõnealused nimekirjad tuleb koostada MAFWMi poolt komisjonile esitatud teabe põhjal. (8) Vajaliku üleminekuperioodi lubamiseks on asjakohane käesolevat otsust kohaldada 45 päeva pärast selle avaldamist. (9) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Montenegro Vabariigi Põllumajandus-, Metsandus- ja Veeressursi Ministeerium (MAFWM), on Serbia ja Montenegro pädev ametiasutus, [3] mis kontrollib ja tõendab kalandustoodete vastavust direktiivi 91/493/EMÜ nõuetele. Artikkel 2 Serbiast ja Montenegrost ühendusse imporditavad kalandustooted peavad vastama artiklites 3, 4 ja 5 sätestatud nõuetele. Artikkel 3 1. Kalandustoodeteks on looduslik, terve, värske, merelt püütud kala. 2. Iga saadetisega peab olema kaasas nõuetekohaselt täidetud, allkirjastatud, kuupäevaga varustatud ja ühel lehel esitatud veterinaarsertifikaadi nummerdatud originaal, mis vastab I lisas esitatud näidisele. 3. Veterinaarsertifikaat koostatakse vähemalt ühes selle liikmesriigi ametlikest keeltest, kus toimub kontrollimine. 4. Sertifikaadil on MAFWMi esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Kalandustooted peavad olema pärit II lisas loetletud heakskiidetud ettevõtetest, kalatöötlemislaevadelt või külmhoonetest või registreeritud külmutuslaevadelt. Artikkel 5 Kõikidele pakenditele peab olema kustumatult märgitud "SERBIA AND MONTENEGRO" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber, välja arvatud suurte koguste külmutatud kalandustoodete puhul, mis on ette nähtud konservide tootmiseks. Artikkel 6 Käesolevat otsust kohaldatakse alates 28. veebruarist 2004. Artikkel 7 Käesolev otsus on adresseeritud liikmesriikidele. Brüssel, 23. detsember 2003 Komisjoni nimel komisjoni liige David Byrne [1] EÜT L 268, 24.9.1991, lk 15; direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 187, 7.7.1992, lk 41. [3] Välja arvatud Kosovo, nagu see on määratletud ÜRO Julgeolekunõukogu 10. juuni 1999. aasta resolutsiooniga nr 1244. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA ETTEVÕTETE JA LAEVADE NIMEKIRI PP : Tehas. Loa nr | Nimi | Linn/piirkond | Loa kehtivusaeg | Kategooria | 79 | Antivari d.o.o | Bar | | PP | 331 | Albamont Rozafa d.o.o | Bar | | PP | --------------------------------------------------